"Setswana Puo ya Gae (HL)/P2 10 DBE/Ngwanaitseele 2020 SC/NSC POKO E E SA TLHAOLWANG POTSO 5: DIPOTSO TSE DIKHUTSHWANE Buisa nopolo e e latelang, mme o arabe dipotso. NGWANAKA O TSETSWE – GK Setou 1 Ke go tlisisitse mo lefatsheng 2 Ke le tshokolong le tshotlegong, 3 Ke go adimela ka ke se mengatong, 4 Go fitlha o tsena kgagabong, 5 Ka e tshwara bogaleng, ka re ngwana o ntswa mpeng. 6 Ke ne ke le kobo di magetleng, 7 Ka go isa thutong ya sešwa tlhabologong, 8 Ka go kotlopisetsa ka go go kgobokanyetsa letsogong, 9 Ka ba ka ineela go ratharatha lenaong 10 Go na le gore o boe sekolong. 11 O ne o nkitse ke le monyo o nyang marigeng. 12 Ke ne ka go itshokela, ngwanaka, 13 Ka mephato ka nna ka go tlhatlosa, 14 Ka tshepo ya gore nna kgakakgolo ga ke na mebala, 15 Mebala ke tshepile e le mo go wena, 16 Gona jaanong o khwekhwenta seeng, 17 O lebala fa ke go tsetse ka Setswana. 18 Tsona diatlanyana tse di tsofetseng tse, 19 Ona matsogonyana a a tsutsubaneng a 20 A go godisitse; a go dirile ke-a-thaisa. 21 O lebetse fa rraago a ikhuditse malobeng, 22 A bolaiwa ke serame se mo tsene marapong, 23 Serame ka ntlha ya go bapalela tsetse. 5.1 Leboko le le bua ka ga eng? (2) 5.2 Tlhalosa mola 13 jaaka o dirisitswe mo lebokong. (2) 5.3 Nopola sekao sa tlhatlagano mo temaneng ya 4 o bo o neele mofuta wa yona. (2) 5.4 Faa sekapuo se se dirisitsweng mo moleng wa 21 o bo o neele tlhaloso gore totatota go diragetseng ka ga rraagwe mmoki. (2) 5.5 O ithutile eng go tswa mo lebokong le? (2) [10] PALOGOTLHE YA KAROLO YA A: 30 Kwalololo e ileditswe Phetla"